CELEX: 62014TN0290
Language: lt
Date: 2014-04-29 00:00:00
Title: Byla T-290/14: 2014 m. balandžio 29 d. pareikštas ieškinys byloje Portnov/Taryba

24.6.2014   
            
            
               LT
            
            
               Europos Sąjungos oficialusis leidinys
            
            
               C 194/34
            
         2014 m. balandžio 29 d. pareikštas ieškinys byloje Portnov/Taryba
   
   (Byla T-290/14)
   2014/C 194/45
   Proceso kalba: prancūzų
   
      Šalys
   
   
      Ieškovas: Andriy Portnov (Kijevas, Ukraina), atstovaujamas advokato M. Cessieux
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti Andriy Portnov ieškinį priimtinu,
            
         
               —
            
            
               panaikinti 2014 m. kovo 5 d. Tarybos reglamentą (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje ir tiek, kiek jis susijęs su ieškovu,
            
         
               —
            
            
               panaikinti 2014 m. kovo 5 d. Tarybos sprendimą 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje ir tiek, kiek jis susijęs su ieškovu,
            
         
               —
            
            
               priteisti iš Europos Sąjungos Tarybos bylinėjimosi išlaidas pagal Bendrojo Teismo procedūros reglamento 87 ir 91 straipsnius.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi penkiais pagrindais.
   
               1.
            
            
               Pirmasis ieškinio pagrindas susijęs su Europos teisės pagrindiniais principais užtikrinamų ir Europos Sąjungos pagrindinių teisių chartijos 47 straipsnyje bei Europos Žmogaus teisių ir pagrindinių laisvių apsaugos konvencijos 6 ir 13 straipsniuose įtvirtintų teisės į gynybą ir teisės į veiksmingą teisinės gynybos priemonę pažeidimu.
            
         
               2.
            
            
               Antrasis ieškinio pagrindas susijęs su ginčijamų teisės aktų nepakankamu motyvavimu.
            
         
               3.
            
            
               Trečiasis ieškinio pagrindas susijęs su Sprendimo 2014/119/BUSP 1 straipsnyje ir Reglamento (ES) Nr. 208/2014 4 konstatuojamojoje dalyje apibrėžto sankcijos kriterijaus nesilaikymu.
            
         
               4.
            
            
               Ketvirtasis ieškinio pagrindas susijęs su padaryta faktinių aplinkybių klaida, nes ginčijamų teisės aktų priėmimo momentu A. Portnov atžvilgiu nebuvo vykdomas joks baudžiamasis persekiojimas Ukrainoje už jo atžvilgiu Tarybos išvardytas faktines aplinkybes.
            
         
               5.
            
            
               Penktasis ieškinio pagrindas susijęs su tuo, kad pažeista pagrindinė teisė į nuosavybę, o tai yra Bendrijos teisės pagrindinis principas, saugomas Europos Sąjungos pagrindinių teisių chartijos 17 straipsniu ir Žmogaus teisių ir pagrindinių laisvių apsaugos konvencijos Papildomo Protokolo 1 straipsniu.